Salut distribuirà tests d'automostra de Covid-19 a residències i instituts de tot Catalunya | NacióDigital\nSalut distribuirà tests d'automostra de Covid-19 a residències i instituts de tot Catalunya\nLa voluntat és "millorar el rastreig" del coronavirus i un professional supervisarà el procediment\nper NacióDigital , 18 d'octubre de 2020 a les 15:36 |\nUn institut de Vic | Adrià Costa\nEl Departament de Salut ha anunciat que començarà a distribuir tests d'automostra de Covid-19 a residències de gent gran i instituts de Catalunya. L'objectiu és poder millorar en el rastreig del coronavirus i així frenar abans les cadenes de contagi.\nLa consellera del ram, Alba Vergés, ha explicat que un professional supervisarà el procediment en el grup d'institut o a la residència d'avis i després incorporarà les mostres en el circuit d'anàlisi habitual.\nAixí, al llarg de les properes setmanes els instituts i les residències de gent gran de Catalunya comptaran amb un nou element per intentar detectar casos de Covid-19. Un sistema d'automostra permetrà que en aquests centres cada estudiant, docent, usuari o treballador pugui fer-se de manera autònoma el test, amb la supervisió d'un sol professional sanitari. D'aquesta manera, el Departament espera incrementar de manera significativa el nombre de proves i tallar les cadenes de contagis més aviat.\nEl procediment és senzill i poc invasiu. Cada persona es fregarà durant cinc segons els dos narius i després la mostra s'incorporarà al sistema d'anàlisi habitual com la resta que es fan. "Actualment fem 30.000 PCR diàries, a això hi hem de sumar la tècnica pooling que ens pot incrementar en 24.000 més i ara apostem per l'automostra", assenyala Vergés.\nLa consellera ha explicat que preveuen que aquestes automostres es vagin prenent cada quinze o vint dies per tal de poder "tenir controlats" els espais on es pot propagar. "Fent tests podem guanyar molt, però també cal tenir en compte la resta de mesures. S'han de complir", ha remarcat.\nEn aquest sentit, la consellera ha remarcat que és "la millor manera" d'ajudar al sistema sanitari per tal que els professionals "no tinguin tanta pressió", com va passa durant la primera onada. "No podem permetre'ns deixar de fer aquelles atencions no-Covid", ha conclòs\nTambé et pot interessar, Societat, test, virus, Covid-19, pandèmia, Covid, salut, coronavirus, Alba Vergés


La Fira de la Biodiversitat Cultivada torna a la Vall d'Albaida - VilaWeb\nLa Fira de la Biodiversitat Cultivada torna a la Vall d’Albaida\nLa vuitena edició es farà del 17 al 19 de setembre a Carrícola\n2a Fira de la Biodiversitat Cultivada, celebrada a Agullent el 2014 (Fotografia: agroicultura.com)\nLa Vall d’Albaida acollirà per segona vegada la Fira de la Biodiversitat Cultivada del País Valencià, una trobada anual organitzada per l’associació Llavors d’Ací que aplega persones i entitats que valoren i promouen les varietats locals i autòctones.\nEn aquesta ocasió, la fira tindrà lloc a Carrícola, els dies 17, 18 i 19 de setembre vinents, amb xarrades, taules redones, exposicions, tast i mostra de varietats locals, tallers, activitats musicals i mercat de productes locals i agroecològics entre més activitats. Per a participar amb una parada en el mercat, es pot fer encara la sol·licitud fins al 7 de setembre a través d’aquest formulari.\nAgullent ja va acollir la fira el 2014, en la segona edició de l’esdeveniment, després de la celebrada a Elx. Posteriorment ha passat per Almassora, Villena, València, Sogorb i Ibi. L’any passat no es va fer a causa de la pandèmia.


L’equip de joves voluntaris i l’equip del Centre d’Interpretació de la Malvasia. Eix\nEn el marc del projecte de recuperació i potenciació de la biodiversitat als espais urbans de Sitges, des de Biodiversitat Sitges hem naturalitzat el conjunt del Hospital Sant Joan Baptista i el Centre d’Interpretació de la Malvasia amb el suport i coordinació de l’àrea d’espais naturals de l’Ajuntament de Sitges i amb el voluntariat dels i les joves del curs d’horta i vinya sostenible impulsat per Nivell 10 en el marc del projecte Singulars del Servei Públic d’Ocupació de Catalunya.\nEn total s’han plantat 330 plantes autòctones (200 aromàtiques i 130 arbustives) que pretenen potenciar la biodiversitat dels diferents espais així com millorar la capacitat i sostenibilitat de la vinya de la instal·lació, amb una major presència de pol·linitzadors i zones de refugi i alimentació per a la fauna autòctona.\nLes espècies de planta aromàtica plantejades són el romaní (Rosmarinus officinalis), l’espígol (Lavandula angustifolia), l’estepa borrera (Cistus salvifolius), la farigola (Thymus vulgaris) i salvia (Salvia officinalis). En quan les plantes arbustives, podem destacar el llentiscle (Pistacia lentiscus), la ginesta (Spartium junceum), el cirerer d’arboç (Arbutus unedo), la gatosa (Ulex parviflorus), el marfull (Viburnum tinus) i la savina (Juniperus phoenica); també s’han plantat 15 alzines (Quercus ilex). La totalitat de les espècies requereixen un menor manteniment així com menys consum d’aigua, millorant d’aquesta manera la sostenibilitat i eficiència dels espais del Hospital i el CIM.\nA part de la potenciació del la biodiversitat autòctona i de la millora del verd de l’espai, el projecte s’emmarca en la millora de l’equipament del Hospital Sant Joan Baptista i del Centre d’Interpretació de la Malvasia per tal de disposar d’un millor espai de gaudi, aprenentatge i salut per usuaris, persones internes i visitants dels espais. En aquest sentit, el benestar i la millora de la salut integral són part dels objectius que volem perseguir amb aquestes actuacions de naturalització d’aquests espais emblemàtics de Sitges.\nLes actuacions de naturalització finalitzaran la propera tardor amb la instal·lació de caixes niu i refugi per quiròpters, menjadores per ocells d’hivern i estructures per afavorir la presència d’insectes pol·linitzadors\nVolem agrair especialment a l’equip de joves voluntaris i a la resta de l’equip del Centre d’Interpretació de la Malvasia per la seva ajuda i disposició en tot moment, així com la passió que transmeten per cada una de les activitats que realitzen.


Tocat de l'e.l.a.: La meva e.l.a. - II -\nConxi 22 de desembre de 2009 a les 13:50\nAdmiro la teva força i el fet que tens moltes persones que t´estimem i que, en la mesura de les nostres capacitats, fem que el teu cami sigui el més grat possible. Ets conscient del que hi ha, no sé si ajuda... potser sí, crec, sería inutil rebelar-se a la evidència i al desti, tampoc cal aceptar-lo pasivamet, la justa mesura com deien els savis. Molt acertada l´idea de em quedo amb l´avui i demà ja veuren, una cosa que hauriem de fer sempre, però sovint necessitem una ostia de la vida per recordar-ho.\nantonio 23 de desembre de 2009 a les 11:18\nMuchos ánimos LLOP, espero que tu enfermedad no te siga privando de los placeres de la vida,yo también te deseo Paz y felicidad.\nLlop Estepari 23 de desembre de 2009 a les 11:39\nMoltes de gràcies Antonio, per el teu comentari.\nAgraeixo molt els comentaris que animen a seguir endavant. Gràcies de veritat. El que passa és que no podem olvidar que aquesta meva malaltia, és molt devastadora, precisament per poder seguir gaudint dels plaers de la vida. És una presó que de mica en mica es va tancant.\nPerò també un cop dit això,vull deixar ben clar i ben alt que no penso tirar la toballola, mentre hi hagui un bri de vida en el meu cos.


La comissió per reconstruir Sant Vicenç d'Enclar comença a treballar\nEntre els participants a la primera reunió es troben el cap d'Àrea de béns Immobles, Xavier Llovera i la cap d'Àrea de béns Mobles, Berna Garallà\nEl campanar esfondrat.\nActualitzada 07/01/2020 a les 19:17\nLa comissió que impulsarà la reconstrucció del campanar de Sant Vicenç d'Enclar es reunirà per primer cop el pròxim 16 de gener amb l'objectiu de "començar a destriar les millors propostes tècniques i prendre les decisions sobre les possibles intervencions que s'han de fer" sobre l'estructura, segons ha informat Govern en un comunicat.\nEl grup d'actuació estarà format per experts interns i externs de l'Administració que treballaran per "trobar la millor manera de procedir així com els límits de la intervenció". Alguns dels participants seran el director del Departament de Patrimoni Cultural; Xavier Lllovera, la cap d'Àrea de béns Mobles; Berna Garallà o l'arquitecte i ex Inspecteur général des Monuments historiques a França fins l'any 2017; Olivier Poisson, entre d'altres.


Sidonie s'adapta a El Mini per omplir la Sala El Torín de pop\nComentaris tancats a Sidonie omple la Sala El Torín amb el seu pop adaptat al Festival El Mini i ‘El Peor Grupo del Mundo’\nSidonie va omplir la Sala El Torín aquest dissabte. El grup català de pop va oferir el millor del seu repertori en una actuació adaptada al Festival El Mini, més acústic, més, com ho van descriure ells, com a casa.\n‘El Peor Grupo del Mundo’. Així és com es titula el nou disc de Sidonie, el grup de Barcelona que va omplir, amb el seu pop adaptat al festival El Mini, la Sala El Torín d’Olot. Un títol que dediquen a tots aquells que algun cop els van sentir i ho van pensar i a tots aquells grups que han hagut de superar crítiques d’aquest tipus per seguir amb la seva carrera musical. A Olot van fer un concert especial. Un tipus de concert amb el que també se senten còmodes, “com a casa, on assagem”. Des de 2002 que Sidonie no tocava a Olot. I és que van explicar l’anècdota de que l’últim cop que van estar a la capital de la Garrotxa van fer un concert tan espantós que no els havien tornat a contactar…\n– Luthea Salom completa la penúltima jornada del festival Elmini 2017 amb un concert a l’Orfeó Popular Olotí\nL'Olot va perdre aquest diumenge al camp del Badalona per 1 a 0, i ja suma dues derrotes en tres jornades de lliga. El partit va ser igualat, però un penal rigorós en contra dels olotins va decidir l'enfrontament. Ara l'Olot torna a afrontar una setmana amb…


Cursa gratuïta i no competitiva a Barcelona | Atletisme Català\nInici General Cursa gratuïta i no competitiva a Barcelona\nCursa gratuïta i no competitiva a Barcelona\nSempre mha semblat que alguns metges han estat uns dels culpables de la dimensió que té el moviment del córrer des de fa uns anys. Han estimulat a la gent a córrer, i els resultats estan a la vista.\nPerò, segurament, nhi ha que encara no ho fan, o no ho fan prou. És per això que la iniciativa que ha pres un cap de lUnitat dHipertensió de lHospital de Sant Pau, em sembla de meravella. El doctor Alexandre Roca-Cusachs vol fer córrer a uns collegues seus que participaran en un congrés que faran a Barcelona daquí uns dies per a metges de tota Espanya. Ha organitzat una cursa per estimular als congressistes a que exemplifiquin les bondats de l\_’acitivitat física. L\_’eslògan del cartell per promocionar-la és prou expressiu.| La prova, de 5 quilòmetres, no és exclusiva per a ells. Qui vulgui participar-hi podrà fer-ho; no cal pertànyer la classe mèdica. És més, pel que sé, els que lajuden a organitzar-la estan enviant informació a diferents llocs per tal dengrescar a tot tipus desportistes de casa nostra per a que també la facin. Si algú no treballa el matí del 4 de març ja ho sap. La cursa serà gratuïta. Dia i hora: 4 de març de 2011, a les 10 del matí. Distància: 5 quilòmetres Sortida i arribada: al costat mateix del Centre Internacional Convencions (Fòrum) Recorregut: anada (2,5 km) i tornada (2,5 km) pel Litoral Marítim Caire: prova no competitiva.


Opinions de la Triple Moine (Cervesa) - Uvinum\nOpinions sobre Triple Moine\n« Tornar al perfil tècnic de Triple Moine\nVista La cervesa té un color daurat groc brillant i presenta una densa escuma blanca\nNas Aroma a mel i albercoc confitat\nConjunt equilibrat entre la poma verda amb el fi llúpol\nBoca Sabor fi i equilibrat\nLleugera amargor, cervesa amb caràcter.\nBèlgica Bocq cervesa caràcter fàbrica de cervesa amb sabors de fruites é s de pomes verdes i el llúpol amarg i poc paladar tou.\nDubocq - Bèlgica Aparença: ros clar, escuma blanca Nas persistent: cítrics i llúpol Sabor: amargor agr & # 233 i # 233 fiable i equilibrada & #...\nTriple Moine És un animat cervesa rossa amb un collaret ple.\nBrewery Du Bocq és una cerveseria familiar a Bèlgica, que ha estat en operació des de 1858 i dóna feina actualment a quaranta persones i elabora uns 66.000 hectolitres. Triple Moine és en si mateix una cervesa ben equilibrada que combina la poma verda afruitat amb notes de llúpol barrejats amb...\nRossa de Triple fermentació, viva, fina, equilibrada. Densa escuma, mostra una excel · lent retenció amb cos lleument borrosa amb alguns sediments en suspensió. En nas és herbàcia, el llúpol domina el nas, amb notes retronasals de fruita dolça, sobretot de pera. Un sabor suau, el que suggereix el...


Leader School of Russian Language Minsk | Escola d'Idiomes\n» Minsk: Escoles Rus\nLeader School of Russian Language, Minsk, Bielorússia\nLeader School of Russian Language es va fundar a Minsk (Bielorússia) l'any 2001.\nL'escola esta situada a: Internatsionalnaya 10, 220030 - Minsk, Bielorússia (veure en el mapa)\n110 € per setmana (basat en el preu de 4 setmanes)\n152 € per setmana (basat en el preu de 4 setmanes)\nNota: tots els cursos que ofereix Leader School of Russian Language, Minsk es poden reservar en línia amb LanguageCourse.Net. En cas que un curs no es mostri a la llista anterior, contacta amb nosaltres.\nDes de 560 € per mes\nTV, Telèfon, Tovalloles, Llençols/roba de llit, Accés a Wifi (wireless LAN) a l'edifici (WIFI gratuït), Calefacció, Sense menjars, Bany compartit.\nDes de 336 € per mes\nDes de 224 € per mes\nL'escola Leader School of Russian Language està al districte Minsk\nPreguntes freqüents sobre Leader School of Russian Language, Minsk\nQuin és el millor preu per a un curs a Leader School of Russian Language, Minsk?\nEls cursos de Rus de l'escola Leader School of Russian Language s'ofereixen a partir de 48 € (Half Intensive General Russian Program ) que consta de 12 lliçons a la setmana. En fer la reserva aquí, et beneficies d'un descompte exclusiu.\nQuin és l'allotjament més popular que ofereix Leader School of Russian Language?\nL'allotjament Homestay és el més popular entre tots els nostres clients que han reservat un curs a Leader School of Russian Language.\nQuin és el nombre d'alumnes per aula a Leader School of Russian Language?\nEn funció del curs escollit, el nombre màxim d'estudiants a Leader School of Russian Language varia entre 1 (One-to-one General Russian 10) i 6 estudiants (Intensive General Russian Program ).\nQuina és la qualificació dels professors de Leader School of Russian Language?\nEl 100% dels professors de Leader School of Russian Language tenen un títol universitari. El 100% tenen un certificat d'ensenyament d'idiomes reconegut.\nDe quins països provenen els estudiants de Leader School of Russian Language?\nEUA és la nacionalitat amb més presència a Leader School of Russian Language amb un 30%, seguida de (30%) i d'Itàlia (30%).\nPer a quines edats ofereix cursos Leader School of Russian Language?\nLeader School of Russian Language ofereix cursos per a alumnes des dels 16 anys fins als 99. L'edat mitjana és de 30 anys a l'estiu i de 30 durant la resta de l'any.\nTens qualsevol consell sobre Minsk o vols unir-te a mi per obtenir un curs de Rus a Leader School of Russian Language de Minsk? Pots consultar les ressenyes i informació sobre l'escola que he escollit aquí\nTens algun amic en particular amb el que vulguis gaudir de la teva experiència a Minsk? Només l'has / els has d'etiquetar després d'haver publicat el teu missatge a Facebook o envia'ls l'enllaç a aquesta pàgina per correu electrònic.\nComparació de totes les escoles a Bielorússia\nDemanar a l'escola Leader School of Russian Language que confirmi la disponibilitat\nDemanar a l'escola Leader School of Russian Language que confirmi la disponibilitat\nSol·licitud enviada a Leader School of Russian Language.


UManresa presenta els estudis de Grau, FP Superior i l’oferta de màsters i postgraus a FiraCampusVirtual | UManresa\nUManresa presenta els estudis de Grau, FP Superior i l’oferta de màsters i postgraus a FiraCampusVirtual\nUManresa presenta des d’avui fins diumenge tota la seva oferta formativa tant de grau, com de formació professional de grau superior i de màster i postgrau a FiraCampusVirtual, un certamen online que substitueix el Saló de l’Ensenyament i el Saló Futura, que es van haver de suspendre a causa de la covid-19. El certamen, que aplega més de 150 centres de formació, compta amb l’assistència virtual de 400 orientadors que atendran els estudiants de forma grupal o personalitzada a través de videotrucades, webinars i xats per resoldre dubtes o informar-se. FiraCampusVirtual funcionarà de 10h a 20h entre avui i dissabte i diumenge es podrà visitar de les 10h a les 17h. Un cop dins la plataforma virtual, els futurs estudiants poden accedir als taulells informatius online de cada expositor, la seva oferta formativa, les novetats, vídeos informatius, un espai de descàrrega de documents i enllaços d’interès.\nPel que fa a les novetats, una de les principals té relació amb el grau en Mestre d’Educació Infantil, que a partir del curs que ve avança en la semipresencialitat i que es podrà seguir amb una assistència a classe reduïda: només quatre dels cinc dies lectius de la setmana. A banda d’això, les persones que accedeixin al grau des del CFGS de Tècnic en Educació Infantil poden obtenir la titulació en només tres anys, ja que part dels continguts del cicle serveixen per convalidar assignatures del grau, de manera que en cinc anys es poden obtenir les dues titulacions, la de FP i la de grau. Aquesta convalidació de continguts també és possible per als estudiants que des del cicle formatiu de grau superior d’Administració i Finances vulguin accedir al grau en ADE, que imparteix la Facultat de Ciències Socials de Manresa de la UVic-UCC.\nA més d’aquests dos graus, els estudiants interessats també podran obtenir informació dels graus en Ciències de la Salut: Infermeria, Fisioteràpia, Podologia, Logopèdia semipresencial i el doble grau en Podologia i Fisioteràpia. També hi haurà informació sobre els tres cicles formatius de grau superior del Campus Professional: Pròtesis Dentals, Educació Infantil amb especialització en educació científica a les primeres edats i Administració i Finances amb especialització en gestió d’entitats esportives.\nPel que fa a l’edició online del saló Futura, el Centre Internacional de Formació Contínua del campus Manresa de la UVic-UCC hi presenta com a novetats el Màster en Motricitat Orofacial, que després de sis anys d’impartir-se en modalitat presencial, es transforma en semipresencial, i un nou Màster en Transformació Digital dels Serveis de Salut i Socials que pretén formar professionals d’aquests sectors en la comprensió, ús i aprofitament de les tecnologies digitals que estan transformant aquest sector, tant des del punt de vista de la gestió com de l’atenció assistencial. A més, la fira online permetrà donar a conèixer l’ampliació del catàleg de formació virtual, que ha rebut un fort impuls com a resposta a les necessitats formatives en temps de confinament a causa de la pandèmia.\nDe l’oferta, també en destaquen el Màster en Infermeria en Sinologia i Patologia Mamària, un Postgrau en Direcció i Gestió Pública i el Màster en Business Administration (MBA). Pel que fa al primer, ofereix formació especialitzada per a personal sanitari i és el primer del país adreçat a personal d’infermeria que es vulgui especialitzar en sinologia, en la línea d’altres països europeus on ja existeix la figura de l’infermer o infermera referent en aquest àmbit. El Postgrau en Direcció i Gestió Pública s’impartirà conjuntament amb l’Escola d’Administració Pública de Catalunya i hi col·laboren entitats locals i universitats del territori. Finalment, pel que fa al MBA, destaca per l’equip docent de prestigi, amb experts de primer nivell i adreçat a persones que vulguin adquirir noves responsabilitats o fer un canvi de sector professional, afrontar nous reptes amb integritat i creativitat, liderar en entorns complexos i adquirir eines i confiança per emprendre un projecte empresarial. La incorporació d’eines de desenvolupament directiu i de gestió d’equips com Insights Discovery o Management Colors fan de l’MBA de la UVic-UCC un programa que afavoreix la incorporació de soft skills de direcció com a complement imprescindible als coneixements sobre els diferents àmbits funcionals de l’empresa.\nUna vegada més, les propostes formatives de tercer cicle d’UManresa es concentren en les àrees d’expertesa de la institució: salut, empresa i educació. En l’àmbit empresarial, a banda del MBA, s’oferirà un Màster en Direcció Comptable, Financera i Tributària integrat per tres postgraus: Comptabilitat i finances, Comptabilitat i fiscalitat, Fiscalitat i Finances. A part, s’oferirà un quart postgrau sobre Recursos Humans. Pel que fa a la Salut, a més dels Màsters en Sinologia i Motricitat Orofacial, s’han programat edicions a Manresa i a les Balears del reconegut Màster en Emergències Extrahospitalàries; una nova edició del Màster en Anestèsia, Reanimació i Terapèutica del Dolor; el Màster en Reeducació del Sòl Pelvià; i el Màster en Cirurgia Podològica de l’Avantpeu. Finalment, pel que fa a l’àmbit de l’educació s’impartirà una nova edició del Màster en Neuroeducació.


Portes obertes amb els alumnes de 6è | Institut d'Alpicat\nPortes obertes amb els alumnes de 6è\nEl proper curs 2018-2019 l’Institut d’Alpicat duplicarà el seu nombre d’alumnes i ja tindrà dos nivells, 1r i 2n d’ESO. El passat dijous dia 15 de març vam rebre els alumnes de 6è de l’Escola Doctor Serés que faran 1r d’ESO el curs vinent.\nGuiats en tot moment per l’alumnat de 1r d’ESO, van visitar les instal·lacions i van poder conèixer i gaudir d’algunes de les activitats que es fan al centre: Scratch, geocatxing, ràdio, Kahoot, jocs matemàtics i hospital de plantes. També van poder preguntar dubtes, compartir les seves por i, fins i tot, fer propostes.\nAl marxar, tots els alumnes es van emportar unes quantes “receptes” amb tots aquells consells i recomanacions que els alumnes de 1r van considerar importants per entrar amb bon peu al centre.\nGeneral, Més activitats, Portada 1r ESO, Curs 2017-2018 0


La nova web de l’1-O xifra les teves dades 1.714 vegades (Enric Borràs)\nEl TSJC ordena deshabilitar la pàgina per saber on votar però pot resultar més difícil tancar-la\nENRIC BORRÀS Barcelona 23/09/2017 02:06\nEl Govern ha rebut ajuda d’un fundador de The Pirate Bay per a la nova web del referèndum. / MARC ROVIRA\nEl Govern ha pres mesures per reforçar la nova web del referèndum, onvotar. garantiespelreferendum.com, que indica on ha de votar cada ciutadà. Ahir mateix el Tribunal Superior de Justícia de Catalunya va ordenar a la Guàrdia Civil que s’encarregués de “la interrupció cautelar” i del “bloqueig tècnic” de la pàgina, tal com ja s’havia fet amb Referendum.cat i Ref1oct.cat, entre d’altres, però aquesta vegada els agents espanyols ho tindran més difícil. I encara que ho aconseguissin no seria estrany que renasqués en un altre domini. Des que es va tancar Referendum.cat els internautes n’han creat una setantena de còpies, de les quals, per ara, només se n’han bloquejat unes 25. A més, la pàgina per saber on votar inclou algunes novetats peculiars, com el xifratge de tota la informació 1.714 vegades, en una referència clara al setge de Barcelona a la Guerra de Successió.\nLa web per saber on votar té el domini registrat per Njal.la, un servei creat pel fundador del portal d’intercanvi d’arxius The Pirate Bay Peter Sunde. Sunde havia ofert per Twitter dominis i allotjament anònims als portals catalans perseguits per les autoritats espanyoles. Najal.la té la seu a l’illa caribenya de Nevis i algú del Govern el va escoltar, de manera que probablement la nova web del referèndum està allotjada en un servidor estranger i a més, té un domini .com. Això el blinda davant la possibilitat que la Guàrdia Civil accedeixi físicament al servidor per tancar-lo o obligui la Fundació puntCat a bloquejar la web, una mesura criticada ja per entitats com la Internet Society i l’Electronic Frontier Foundation.\n— Peter Sunde (@brokep) 18 de setembre de 2017\nPodia ser perillós allotjar en un servidor fora del control del Govern la base de dades del cens i d’on ha de votar cada ciutadà, però qui ha programat la web s’ha enginyat una manera d’evitar-ho, tal com explica l'usuari de Twitter Jordi Molina i ha contrastat l'ARA amb l'ajuda del seu cap de Tecnologia, Marc Camprodon. El programador de la pàgina ha agafat les últimes cinc xifres i la lletra del DNI de cada ciutadà, la data de naixement i el codi postal i les ha xifrades 1.714 vegades: fer-ho més d’una vegada dificulta que algú ho pugui desxifrar a la força. De tota aquesta informació xifrada de cada persona n’ha extret un codi més curt, un resum hash, mitjançant una operació matemàtica. Ha vinculat cada un d’aquests codis amb la corresponent mesa electoral i aquesta és la informació que ha inclòs, xifrada també 1.714 vegades, a la web.\nQuan un internauta vol saber on li tocarà anar l’1-O, introdueix les dades a la pàgina, el navegador repeteix l’operació de xifrar-les 1.714 vegades per extreure’n el resum hash, llavors descarrega l’arxiu on hi ha la mesa que li toca, busca el codi que correspon el resum hash i desxifra només la informació corresponent a la seva mesa electoral. A la pràctica, al servidor estranger les úniques dades que hi ha dels ciutadans són els llocs on han de votar.\n315x166 Fragment del codi font de la pàgina onvotar.garantiespelreferendum.com / ARA Fragment del codi font de la pàgina onvotar.garantiespelreferendum.com / ARA\nTot això no fa la web invulnerable: la Guàrdia Civil encara té diverses maneres per bloquejar-la, però es poden trobar vies alternatives perquè els ciutadans hi puguin continuar accedint. A l'hora d'escriure aquesta notícia, per exemple, ja no s'hi pot accedir amb un navegador convencional, està bloquejada si s'intenta des d'un ordinador dins l'estat espanyol, com a mínim des d'algunes de les operadores. Però hi ha diverses maneres d'esquivar aquest bloqueig. El president, Carles Puigdemont, per exemple, ja en va piular una: fer servir un servidor proxy a través de serveis gratuïts en línia. El fundador de Wikileaks Julian Assange s'hi va afegir amb la seva pròpia proposta de proxy. Tan sols cal accedir a les pàgines suggerides i introduir-hi l'adreça onvotar. garantiespelreferendum.com.\nHi ha altres maneres d'accedir-hi, mitjançant una xarxa privada virtual o túnel VPN, per exemple. Hi ha molts serveis que l'ofereixen, alguns de franc com SurfEasy.com, però el navegador Opera, per exemple, l'inclou de sèrie (s'activa a l'apartat 'Privadesa i seguretat' de la pestanya 'Preferències'). També es pot optar per una altra opció, el navegador Tor, que fa servir una xarxa de servidors repartits per tot el món per anonimitzar l'internauta. Al compte de Twitter @Censura1OCT i a aquesta pàgina hi trobareu tota mena de detalls de les estratègies de censura de les webs del referèndum i les respectives còpies.\nInvestigat per combatre la censura\nMentrestant, la repressió continua: ahir vuit policies i una secretària judicial van anar a casa d’un valencià de 21 anys que havia fet una llista de les còpies de Referendum.cat per facilitar-hi l’accés, l'acusaven d'haver replicat també la pàgina. Tenien una ordre d’escorcoll, li van confiscar tres discs durs i un telèfon mòbil i li van notificar que un jutge de Paterna l’investigava per desobediència, a la tarda va haver de declarar a la comissaria. Segons ha explicat l'advocada de l'associació Drets Maria Vila, que ha ajudat el jove, mentre els agents eren a casa seva li han passat una trucada de la brigada de delictes informàtics, de Madrid; volien que col·laborés. Ell mateix ha dit a l'ARA que buscaven informació de la localització dels col·legis electorals i de com funcionava internament la nova web del referèndum. Li van donar a entendre que si ho feia, s'estalviaria els problemes jurídics. Vila ha anunciat que denunciaran l'actuació per vulneració de drets fonamentals.


Molts Magins, poques Magines\nEl Circ Cultura divendres, 14 d'agost de 2015\nUn any més, i ja en van sis, Parc Central ha estat escenari de la Trobada de Magins i Magines amb la col∙laboració de l’Ajuntament de Tarragona dins el marc de les Festes de Sant Magí. Enguany, s’ha arribat a la sisena edició i s’hi han reunit 41 Magins i 2 Magines que duen el nom del patró de la ciutat i, en total, amb germans i pares i familiars, s’han congregat 140 persones al berenar de celebració al centre comercial.\nFoto de família del grup de Magins i Magines. / foto: Un mar de comunicació\nCom a curiositat, el Magí més petit ha estat Magí Portas Canela de tres mesos d’edat i el Magí més gran, és la Magina Rabadà de 81 anys.\nEl 70% dels Magins presents aquesta tarda al centre comercial, tenen 18 anys o menys, destacant que un 46% d’aquests tenen 10 anys o menys, per tant, com sembla en els últims anys i, en les darreres trobades, el nom de Magí segueix posant‐se als nadons que neixen a Tarragona. Avui els Magins més petits han estat dos nadons de 3 i 6 mesos d’edat i dos més de 17 i 18 mesos d’edat.\nTambé es repeteix l’estadística, que en la franja d’edat dels 18 als 50 anys, pel salt generacional, el nom no és tan freqüent. Els majors de 50 anys fins als 81 representen un 30% del total, en el qual s’hi inclouen les dues Magines, un nom que no crida l’atenció per a les nenes de les noves generacions.\nFerrando ha felicitat el centre comercial per la Trobada i ha reivindicat el nom de Magí per a les properes generacions. Per la seva banda, Miguel Ángel González ha explicat que per Parc Central “és una satisfacció formar part de la celebració del vostre sant ja que un dels objectius del centre comercial és formar part de la vida de tots vosaltres, els tarragonins, i de la ciutat”.\nAquesta Trobada de Magins ha tingut lloc en un local comercial de la planta carrer i ha comptat amb la presència de la Consellera de Relacions Ciutadanes, Elvira Ferrando i, de Miguel Ángel González, gerent de Parc Central.\nEls Magins i Magines, tots acompanyats amb les seves famílies, han pogut celebrar el seu Sant a Parc Central, amb una festa amb un espectacle de màgia, un berenar i un obsequi de part del centre comercial: una oblea o pa d’àngel amb la imatge del centre comercial i la inscripció “Felicitats Magins”, una samarreta en honor al dia i per als Magins més petits un obsequi especial a cadascun.\nConsulta tota la programació de Sant Magí amb l'app del circdelacultura


El conseller El Homrani presenta un projecte pioner per fomentar l'acollida i integració de joves emigrats sols als Pirineus\nLa iniciativa s'integra dins d'un projecte de col·laboració amb França per promoure el desenvolupament sostenible dels Pirineus català i francès\nEl conseller de Treball, Afer Socials i Famílies, Chakir el Homrani, ha presentat avui a Tremp el projecte AVENIR, una iniciativa pionera per fomentar l’acollida i integració de joves emigrats sols als Pirineus. Aquest projecte s’emmarca dins del programa europeu de cooperació transfronterera POCTEFA per promoure el desenvolupament sostenible i la revitalització de les regions frontereres de Catalunya i França i està finançat amb un milió d’euros.\nEl conseller El Homrani ha destacat el caràcter “transfronterer” de la iniciativa. “Aquest projecte és aliança, complicitat i treball conjunt per aconseguir millors objectius”, ha afirmat el conseller.\nEl Homrani ha dit que aquet projecte ha de ser palanca de transformació a Catalunya i a França i ha reivindicat “la diversitat del nostre país i el treball per enfortir-la”. “Hem de prendre consciència que no som una illa, que els reptes que tenim com a comunitat son compartits i que l’arribada i acollida de joves emigrats són un repte col·lectiu a nivell d’Europa”, ha declarat el conseller.\nEl projecte AVENIR té tres anys de durada i permet impulsar l’Estratègia catalana d’acollida i inclusió d’infants i joves migrats sols, a similitud dels programes de formació i inserció que França desenvolupa a la regió dels Pirineus per aquest col·lectiu. “És un projecte referencial que volem que sigui palanca de canvi també del sistema de protecció”, ha explicat el conseller durant la seva presentació\nEl projecte AVENIR preveu obrir properament dos pisos per acollir inicialment un total de 10 joves emigrats sols. El projecte combinarà la part educativa i social amb la formativa i laboral. En el primer àmbit és fomentarà sobretot el descobriment de l’entorn de muntanya des d’un punt de vista cultural, esportiu, lúdic i de lleure per generar vincles socials i afecció dels joves emigrats al territori.\nLa part formativa i d’inserció laboral es fixarà especialment en l’àmbit de les professions de muntanya. En aquest sentit, el projecte AVENIR prioritza i es centra en oferir als joves una sortida formativa i professional adaptada a les necessitats específiques dels Pirineus.\nAl mateix temps, el projecte es nodrirà de l’expertesa i l’intercanvi d’experiències amb professionals del Pirineu francès pel seu desenvolupament.\nEl conseller El Homrani ha presentat les principals línies del projecte AVENIR als alcaldes, regidors i tècnics comarcals i dels ajuntaments de l’Alt Pirineu en un acte a Tremp. En la presentació també han participat l’alcaldessa de Tremp, Pilar Cases, i el vicepresident segon del Consell Comarcal del Pallars Jussà, Martí Cardona. Totes dues institucions també col·laboren en el projecte, juntament amb altres organismes com la Delegació del Govern de l’Alt Pirineu i Aran, el Servei Públic d’Ocupació de Catalunya (SOC), l’Agència Catalana de la Joventut, la Universitat de Barcelona i Pallars Actiu.\nAixí mateix, també col·laboren per part de la regió pirinenca francesa l’Association des Chambres de Métiers des Pyrénées, els centres de formació professional d’Ariège, Alta Garona, Hautes-Pyrénées i Pyrénées-Orientales, l’Institut de Treball Social Erasme, el centre d’acollida Foyer Pyrène de l’associació ADES Europe i el serveis departamentals de protecció a la infància.


Més de 800 hectàrees ha cremat ja l'incendi de Beneixama que continua sense control - VilaWeb\nMés de 800 hectàrees ha cremat ja l’incendi de Beneixama que continua sense control\nEl foc ha estat a punt d'arribar al terme de Fontanars dels Alforins i al de Bocairent\nMés de 800 hectàrees són ja les que ha afectat l’incendi forestal que des de la vesprada de dilluns crema la serra de la Solana de Beneixama i que ha estat a punt d’arribar al terme de Fontanars dels Alforins. Tot i l’evolució favorable que han confirmat des del punt de comandament dels treballs d’extinció, l’incendi encara no està controlat i no es pot descartar encara completament que el foc revife i acabe afectant també la serra de l’Ombria de Fontanars.\nSetze vehicles aeris i diverses dotacions terrestres han treballat per a extingir l‘incendi forestal. A petició dels bombers de la Diputació d’Alacant, s’ha activat la Unitat Militar d’Emergències espanyola i s’ha demanat el suport de mitjans de Guadalajara, Múrcia, Saragossa i Conca. El Centre de Coordinació d’Emergències de la Generalitat ha decretat que l’índex de gravetat de l’incendi és de nivell 2 en una escala que va de 0 a 3.\nEls vehicles aeris s’han retirat, però dimarts de matí se’n tornaran a mobilitzar 25. Durant tota la vesprada han actuat dotacions de bombers de la Diputació d’Alacant i de la Diputació de València, vint-i-set unitats de bombers forestals de la Generalitat, cinc agents ambientals i voluntaris d’ACIF Salines i Mariola Verda. Aquesta nit hi treballaran brigades forestals de Benigànim, Bocairent i l’Olleria entre més.\nSegons el president de les Corts, Enric Morera, tot fa indicar que l’incendi hauria estat provocat per un piròman.\nTot el suport equips emergència i extinció que treballen a #IFBeneixama Seguim consells de @GVA112 i autoritats Si, @FredeMengual tot indica l’acció intencionada de piròman https://t.co/R5E8Sd9h1m\n— Enric Morera (@enricmorera) 15 de juliol de 2019


Pere Ruiz: "Un palíndrom és una píndola de felicitat" - Versos.cat\n"Un palíndrom és una píndola de felicitat"\nDaniel Ruiz-Trillo\t | 21.11.2018 18.45h\nAmb motiu de l'estrena mundial de la pel·lícula "Viva el palíndromo", entrevistem en Pere Ruiz, president del Club Palindromista Internacional.\n1. Què té d'especial un palíndrom?\nUn palíndrom té d’especial que és una píndola de felicitat en forma d’escriptura simètrica. El joc verbal sempre és un estímul positiu per la ment, pels sentits i per la persona en general. La simetria ens acompanya en tot moment i arreu. Ens aporta tranquil·litat (pau), equilibri (justícia) i llibertat. Com a art literari, la creació de palíndroms constitueix una forma d’expressió amb efectes sensibilitzadors, alliberadors i de desenvolupament personal realment notable. “Català a l’atac.”\n2. N'hi ha en totes les llengües?\nFa menys de quatre dècades encara molta gent pensava que no era possible escriure més que un petit grapat de palíndroms en català o castellà. Encara avui hi ha qui creu que per la seva composició cal una mena d’enginy o do especial. No és així, la pràctica, el gust per les paraules i les ganes de jugar amb elles, immediatament ens fan descobrir que la creació de palíndroms és divertida i molt senzilla. Podem trobar a la xarxa digital exemples i llargues llistes de palíndroms, gairebé en totes les famílies de llengües del món. “Senén té sis nens i set nenes.”\n3. Què és "Viva el palíndromo"? Quan l'estrenaran a Europa?\n¡Viva el palíndromo! és una pel·lícula documental del 2018 relatada per palindromistes i dirigida a tota mena de públic. Una producció argentina (Duermevela) i catalana (Aved), que ens explica una història en to de comèdia humanista, que eleva els palíndroms des de la ignorància generalitzada sobre la seva existència fins a la manifestació de la seva utilitat com estímul de processos cognitius i intel·lectuals. Molt recomanable, 99 minuts de garantida diversió; sortireu del cinema cantant.\nEn aquests moments la pel·lícula s’està presentant amb èxit i bones crítiques en diferents festivals d’Amèrica llatina i recentment d’Europa. En breu la tindrem a les cartelleres comercials.\nMots clau:\tcap-i-cua, Club Palindrromista Internacional, palíndrom, Pere Ruiz, Viva el palíndromo


MESTRA MUSICAL: FELIÇ ANY NOU 2012 - MARXA RADETZKY\nLaTuDón 3 de gener de 2012 a les 23:32\nHola Lorena, primer donar-te l'enhorabona per aquest bloc, crec que és una grandissima idea, amés al cole que treballe no tenim mestra de música a infantil, i em fan falta recursos per tal de treballar amb els meus alumnes, de segur que et demane ajuda més d'una vegada.\nSegon, dirte que aquesta marxa m'encanta, cada any nou (sempre que puc) em sente davant del televisor amb la meua familia oer tal d'escoltar-la, pense que és una bona obra mestra per treballar amb els mes petits, ni creus??\nContinua amb aquesta magnifica feina.\nLorena 4 de gener de 2012 a les 0:20\nGràcies Laura!! estic passant totes les fitxes i cançons que tinc a l'ordinador, així poc a poc podré penjar-les.\nFa temps que entre a infantil per a fer música i cada vegada m'agrada més poder ballar i cantar amb els meus alumnes.\nPer a qualsevol cosa, ja ho saps!!!\nCristina 12 de gener de 2012 a les 21:13\nMolt be Lorena esta super xulo quina curra mes gran, segur que aixina ajudes a molts mestres!


8 milions de persones moren cada any al món pels alts nivells de contaminació ambiental | Biocat\nHome > Actualitat > Sala de premsa > 8 milions de persones moren cada any al món pels alts nivells de contaminació ambiental\n8 milions de persones moren cada any al món pels alts nivells de contaminació ambiental\nL’increment de temperatures extremes provocarà entre 500 i 600 morts més anuals a Barcelona entre els anys 2030 i 2040\nLa temperatura augmentarà uns 4 graus centígrads entre els anys 2070 i 2100 com a conseqüència del canvi climàtic\nExperts internacionals analitzen l’impacte del canvi climàtic en la salut al CosmoCaixa Barcelona convocats per la New York Academy of Sciences, juntament amb l'Obra Social "la Caixa" i Biocat, a través de B•Debate\nBarcelona, 14 de maig 2015 – Experts internacionals analitzen avui i demà l’impacte del canvi climàtic en la salut humana a la conferència internacional Human Health in the Face of Climate change: Science, Medicine and Adaptation al CosmoCaixa Barcelona, convocats per la New York Academy of Sciences, juntament amb l’Obra Social “la Caixa” i Biocat, a través de B·Debate.\nActualment uns 8 milions de persones moren cada any a tot el món a causa dels alts nivells de contaminació ambiental, segons ha explicat Chris Dye, director d’estratègia a l’OMS. Les variacions dels patrons climàtics provoquen alteracions sobre les persones amb malalties cròniques cardiovasculars i respiratòries. Els grups de població més vulnerables són els menors de 15 anys i sobretot les persones grans de més de 75 anys.\nEls experts calculen que la temperatura augmentarà uns 4 graus centígrads entre els anys 2070 i 2100 com a conseqüència del canvi climàtic i que l’increment de les temperatures extremes provocaran entre 30.000 i 40.000 morts més cada any a Europa a partir del període 2030-2040, dels quals entre 500 i 600 es registraran a la ciutat de Barcelona. “A la fase freda hi ha més morts que a la fase calenta, però aquest patró està canviant”, ha apuntat Xavier Rodó, professor d’investigació ICREA a l’Institut Català de Ciències del Clima (IC3).\n“El canvi climàtic no causa malalties, sinó que magnifica els efectes de moltes malalties”, ha puntualitzat Chris Dye, que ha liderat l’equip de resposta de l’ebola durant la crisi internacional del passat estiu. L’expert ha afegit que 2015 és un any “crucial” pel canvi climàtic, ja que a finals d’any se celebra la cimera COP21 a París (França). “Les decisions que es prenguin aquest any tindran efectes durant els propers cinc anys”, ha advertit Dye.\nAltres exemples de com el canvi climàtic afecta a la salut humana són malalties com la diarrea a causa de la falta de mesures higièniques, les sequeres i la fam, o les onades de calor i la pol·lució que afecten sobretot a persones amb malalties cròniques.\nPel que fa a d’altres conseqüències del canvi climàtic, la variació dels patrons provoquen alteracions en la producció agrícola que comporten crisis alimentàries que generen onades migratòries de la població, algunes de les quals adreçades cap a Europa. Aquest desplaçament està relacionat amb la disrupció ambiental de la temperatura, sequeres i inundacions, entre d’altres.\nEls principals obstacles per mitigar els efectes del canvi climàtic són la baixa percepció dels efectes actuals i futurs del canvi climàtic sobre la salut humana, i la baixa capacitat de predicció de quan i on podrien veure’s aquestes conseqüències, ha apuntat Dye.\nLes malalties emergents\nL’aparició de malalties emergents d’origen tropical a països desenvolupats és una de les preocupacions dels científics, perquè suposa un dels nous reptes per al qual els països s’han de preparar. Un exemple és el brot del chikungunya a finals de l’any passat al Carib, que ja s’ha propopagat per nombrosos països de l’Amèrica del Sud, on ja s’han diagnosticat uns 850.000 casos.\n“Sense ser alarmista s’ha de ser previsor”, ha advertit Rodó sobre la presència a casa nostra d’un dels vectors del virus del chikungunya. El trànsit de viatgers pot potenciar un intercanvi migratori amb els països on la febre del chikungunya ja és una realitat. Si el virus arribés, el proper període estival, concretament entre maig i setembre, quan el cicle vital del mosquit tigre –vector del virus del chikungunya– és més actiu i crític per la població humana. El canvi climàtic influeix en el cicle vital dels paràsits, els mosquits i les poblacions humanes, que presenten un lligam molt clar amb les condicions ambientals.\nChris Dye ha recordat que l’Estat espanyol juga un paper important en la prevenció d’aquestes malalties a nivell mundial, que afectaran sobretot a països en vies de desenvolupament. Per exemple, la diarrea i la pneumònia són dues causes de mortalitat infantil molt importants en les regions més pobres del planeta. Per això l’expert ha fet una crida per a la inversió en programes i sistemes de salut per donar una bona resposta.


estatuts | Diari per a Tècnics Lingüístics\nEl cidaj ens dóna a conéixer la informació següent:\nDECRET 84/2008, de 6 de juny , del Consell, pel qual s’executa la sentència de 20 de juny de 2005, de la Sala Contenciosa Administrativa del Tribunal Superior de Justícia de la Comunitat Valenciana, en els termes expressats per la providència de 22 de maig de 2008. [2008/7155] (docv núm. 5.781, de 10.06.2008)\nEls tribunals han hagut de corregir les males pràctiques del conseller Font de Mora Turón (pp) i ha obligat al Consell de Francisco Camps a tornar a publicar un decret en què realment quede clar quin és l’article dels estatuts de la Universitat d’Alacant que calia aprovar:\nDECRET 84/2008, de 6 de juny , del Consell, pel qual s’executa la sentència de 20 de juny de 2005, de la Sala Contenciosa Administrativa del Tribunal Superior de Justícia de la Comunitat Valenciana, en els termes expressats per la providència de 22 de maig de 2008. [2008/7155]\nL’Estatut de la Universitat d’Alacant va ser aprovat pel Decret 73/2004, de 7 de maig, del Consell, d’acord amb les previsions contingudes en la Llei Orgànica 6/2001, de 21 de desembre, d’Universitats.\nPosteriorment, la Universitat d’Alacant va interposar recurs contenciós administratiu, davant del Tribunal Superior de Justícia de la Comunitat Valenciana, quant a la redacció final donada a la lletra k de l’article 2 de l’Estatut.\nEn virtut de la sentència ferma de 20 de juny de 2005, de la Sala Contenciosa Administrativa del Tribunal Superior de Justícia de la Comunitat Valenciana, es va considerar el recurs interposat per la Universitat d’Alacant contra el Decret 73/2004, de 7 de maig, del Consell, pel qual es va aprovar l’Estatut de la dita universitat.\nMitjançant un edicte de 26 d’octubre de 2005 es va publicar en el Diari Oficial de la Comunitat Valenciana la resolució de la sentència mencionada.\nEl 15 d’abril de 2008 es va publicar el Decret 47/2008, d’11 d’abril, del Consell, pel qual es modifica el Decret 73/2004, de 7 de maig, del Consell, que va aprovar l’Estatut de la Universitat d’Alacant.\nPer resolució dictada el 22 de maig de 2008, el Tribunal Superior de Justícia de la Comunitat Valenciana requerix, en relació amb l’execució definitiva núm. 1/001755/2004, l’aprovació i publicació en el docv de l’article 2.k de l’Estatut de la Universitat d’Alacant.\nAtés que l’aprovació del referit article es va produir en virtut del Decret 47/2008, d’11 d’abril, del Consell, és procedent la publicació de l’article en qüestió.\nPer tot això, i en compliment del que establixen els articles 103 i 104 de la Llei 29/1998, de 13 de juliol, Reguladora de la Jurisdicció Contenciosa Administrativa, és procedent portar a efecte la sentència, raó per la qual, a proposta del conseller d’Educació i amb la deliberació prèvia del Consell, en la reunió del dia 6 de juny de 2008, decrete:\nPublicar, perquè així ho disposa expressament la resolució de la Sala Contenciosa Administrativa, Secció 1, del Tribunal Superior de Justícia de la Comunitat Valenciana, en relació amb l’execució de la sentència dictada el 20 de juny de 2005, l’article 2.k de l’Estatut de la Universitat d’Alacant:\n«Potenciar el coneixement i l’ús de la llengua pròpia de la Comunitat Valenciana, valencià segons l’Estatut d’Autonomia, acadèmicament català, atenent a la seua consolidació i plena normalització en tota la vida universitària.»\nEste decret entrarà en vigor el mateix dia que es publique en el Diari Oficial de la Comunitat Valenciana.\nValència, 6 de juny de 2008\nALEJANDRO FONT DE MORA TURÓN.\nFa uns mesos, la justícia impedia les censures de Francisco Camps [dtl 16.04.2008]. Ara, per a fer oficial un simple article —que encara no sabem per què els molestava, atés que no tenien cap fonament legal: ¿devia ser simple politiqueig institucional?—, el Consell ha hagut de fer dos decrets. Eixa és l’«eficàcia» del malbaratament dels recursos públics que paguem entre tots i que tant agrada a les oligarquies valencianes.\nPublicat en Al·lofòbia, Dret, General, JurisprudènciaEtiquetat estatuts, Universitats1 comentari\nLa justícia impedix les censures de la Generalitat de Francisco Camps\nLa Generalitat valenciana juga a la inseguretat jurídica i l’opacitat: ¿de què tracta el Decret 47/2008 del Consell? (docv núm. 5.742, de 15.04.2008 [pdf]):\nDECRET 47/2008, d’11 d’abril, del Consell, pel que* es modifica el Decret 73/2004, de 7 de maig, del Consell, pel qual es va aprovar l’Estatut de la Universitat d’Alacant. [2008/4498]\nPosteriorment, la Universitat d’Alacant va interposar recurs contenciós administratiu davant del Tribunal Superior de Justícia de la Comunitat Valenciana, pel que fa a la redacció final donada a l’article 2.k del citat estatut.\nEn virtut de la sentència ferma de 20 de juny de 2005, de la Sala Contenciosa Administrativa del Tribunal Superior de Justícia de la Comunitat Valenciana, es va estimar el recurs interposat per la Universitat d’Alacant contra el Decret 73/2004, de 7 de maig, del Consell, pel qual es va aprovar l’Estatut de la dita universitat, i es reconeix el dret al fet que el Consell aprove i publique l’article 2.k de l’Estatut de la Universitat d’Alacant d’acord amb el text original enviat per esta.\nMitjançant un edicte de 26 d’octubre de 2005, es va publicar en el Diari Oficial de la Comunitat Valenciana la decisió de la sentència mencionada. Posteriorment, la Universitat d’Alacant ha sol·licitat l’execució de sentència.\nPer tot això, i en compliment del que establixen els articles 103 i 104 de la Llei 29/1998, de 13 de juliol, Reguladora de la Jurisdicció Contenciosa Administrativa, és procedent portar a terme les declaracions contingudes en la decisió de la sentència, per la qual cosa, a proposta del conseller d’Educació i amb la deliberació prèvia del Consell, en la reunió del dia 11 d’abril de 2008, decrete:\nArticle únic. Modificació de l’article 2.k de l’Estatut de la Universitat d’Alacant\nModificar, perquè ho ha acordat així la Sala Contenciosa Administrativa del Tribunal Superior de Justícia de la Comunitat Valenciana, en sentència ferma de 20 de juny de 2005, l’article 2.k de l’Estatut de la Universitat d’Alacant, que queda redactat amb el text enviat per esta.\nValència, 11 d’abril de 2008\nSembla clar que, a més d’una redacció embolicada que pretén deixar en bon lloc l’actuació del Consell del Partit Popular, a més, la poca vergonya dels dirigents actuals de la Generalitat valenciana es comprova en l’omissió (censora) de la redacció de l’article 2.k original de l’article dels estatuts de la universitat d’Alacant, que originalment i finalment és la següent:\nPotenciar el coneixement i l’ús de la llengua pròpia de la Comunitat Valenciana, valencià segons l’Estatut d’Autonomia, acadèmicament català, atenent a la seua consolidació i plena normalització en tota la vida universitària.\n*Construcció errònia en lloc de «pel qual». Podem suposar que els tècnics lingüístics del diari oficial no han tingut ocasió de revisar el text.\nNota: el text de la Generalitat és una altra mostra de l’actitud de Francisco Camps i el seu govern, que no eviten les ocasions de fer ús de la prepotència i de mostrar el menyspreu que senten per la majoria dels ciutadans valencians i de les institucions socials que treballen i viuen normalment en valencià. D’altra banda, legalment, ¿on podem consultar la versió oficial de l’article 2.k si només es va publicar en el docv la versió manipulada per la Generalitat?


Ferida greument una dona en un xoc múltiple\nUn xoc múltiple a Aixovall provoca una ferida greu i col·lapsa el trànsit\nLa víctima va perdre el control del cotxe i va envair el carril contrari de la CG-1, impactant amb un vehicle que alhora va topar amb un altre de la policia\nTres accidents amb ferits a la xarxa viaria andorrana ahir val matí\nEl tram de la CG-1 on va tenir lloc l'accident, ahir.\nL'estat d'un dels vehicles de l'accident de l'avinguda Salou.\nLa jornada d’ahir es va tancar amb un total de nou persones amb ferides de diversa consideració en diferents accidents de trànsit al país. Del dimarts negre a les carreteres andorranes, però, l’incident més rellevant es va produir pels volts de les 9.30 hores al quilòmetre 5,27 de la CG-1, situat entre les rotondes de la Margineda i d’Aixovall. Segons va informar la policia, una dona resident de 57 anys que conduïa un Volkswagen Passat amb matrícula del Principat va perdre el control del vehicle mentre circulava en direcció Sant Julià de Lòria. Llavors, la dona va envair el carril contrari i va topar frontalment contra un Volvo XC60 amb matrícula espanyola, conduït per un home no resident de 48 anys. A conseqüència d’aquest xoc, el vehicle espanyol va fer un gir de 180 graus sobre si mateix i va impactar contra un cotxe de la policia andorrana, que també circulava en direcció pujada, pilotat per un agent de 59 anys.\nFins al lloc dels fets es van desplaçar diversos efectius de la policia, dos camions de bombers i dues ambulàncies, que van atendre les tres víctimes. En declaracions al Diari, el cap de guàrdia i coordinador de l’operatiu dels bombers, Òscar Llovet, va explicar que la dona va haver de ser excarcerada “perquè estava atrapada a l’interior del vehicle”.\nEvacuació i afectació viària\nEn aquest sentit, a causa de les ferides de gravetat, el servei urgent mèdic la va traslladar amb celeritat a l’hospital Nostra Senyora de Meritxell, on va ingressar amb policontusions per tot el cos i fractures al braç i a la cama. Precisament, fonts mèdiques van indicar que la dona de 57 anys va ser intervinguda quirúrgicament de la cama i a hores d’ara roman estable a l’UCI. El pronòstic, però, és reservat.\nEls altres dos afectats, l’home de 48 anys i l’agent de policia, van poder sortir pel seu propi peu dels vehicles, si bé també van haver de ser evacuats a l’hospital a causa de molèsties, especialment a les cervicals. No obstant això, ambdós van rebre l’alta a les 16.30 hores. En paral·lel, el sinistre va provocar importants afectacions en el trànsit.\nSegons van apuntar des del servei de Mobilitat, la policia va tallar la circulació en els dos carrils per netejar la calçada. Un fet que va causar importants retencions des de l’avinguda laurediana de Francesc Cairat en sentit Andorra la Vella, així com problemes en sentit baixada des de l’Estadi Comunal. El tall, però, es va aixecar a les 10 hores, quan els agents van desviar la circulació de pujada i baixada per l’interior de la benzinera que hi ha a tocar de la carretera, donant pas alternatiu. Precisament, ahir al matí un altre accident va congestionar el trànsit viari al centre del país. El sinistre va tenir lloc pels volts de les 8.50 hores a l’avinguda Salou de la capital, quan un turisme conduït en sentit sud per una resident de 32 anys va envair el carril contrari i va col·lidir frontalment amb un altre vehicle, pilotat per un home resident de 70 anys. Ambdós van ser atesos al lloc dels fets i no van haver de ser traslladats a l’hospital. Pel que fa al trànsit, la policia va desviar la circulació de baixada pel carrer Prat Salit, mentre que a la de pujada es va mantenir la normalitat. Per tot, Mobilitat va registrar retencions en sentit nord fins a la rotonda de la Margineda i en sentit sud fins a la rotonda de les Costes.\nCaiguda per un barranc\nD’altra banda, un dels accidents més aparatosos d’ahir va tenir lloc a la carretera de la Peguera de Sant Julià de Lòria a les 5.30 hores, quan un sol vehicle va trencar la barana protectora de la via i es va precipitar per un barranc d’uns deu metres d’altura. El conductor, un resident de 20 anys, i les passatgeres, dues residents de 18 i 19 anys, van sortir del turisme pel seu propi peu. No obstant això, tots tres van resultar ferits lleument i van rebre l’alta de l’hospital a les poques hores. Segons va informar la policia, el conductor va donar positiu en alcoholèmia amb 0,81 g/l, motiu pel qual va ser detingut.\nFinalment, el cos va comunicar un accident a les 12 hores a l’avinguda Sant Antoni de la Massana, en què dos turismes van xocar frontalment. La conductora d’un dels cotxes implicats, una resident de 52 anys, va resultar ferida lleument.


La Creu Roja Espanyola és una organització humanitària de caràcter voluntari • En concret, a Alcoi la Creu Roja fa més d' un segle que traballa amb la societat alcoiana • Actualment el seu president és Juan Miguel Cortés i el seu coordinador Pablo Granados.\nEnviat per Rodrigo Paños en 25 de maig de 2016.\nTags: Alcoi, Creu Roja, Solidaritat\nTota ajuda és poca a l’hora d’atendre les necessitats bàsiques d’una societat que s’ha vist brutalment empobrida durant els últims anys. La falta d’ocupació, font bàsica de sustente vital de la majoria de la població, escasseja (al voltant de 7.000 alcoians registrats en atur); i el que hi ha és summament inestable (el 90% dels contractes són temporals). La societat avança cap a una divisió econòmica cada dia més abismal entre una elit de superrics (que conten els seus diners en milers de milions de €) i la resta de la població, que observa perplexa com el seu poder adquisitiu descendeix.\nLes xifres sagnen: el 35% de la població del País Valencià es troba en risc de pobresa i exclusió social. Afortunadament, són nombroses les persones, associacions i institucions les que s’ocupen i preocupen de rescatar als quals pitjor ho estan passant des que va començar en 2008 la Gran Recessió econòmica. Entre elles, un pilar bàsic alcoià és la Creu Roja, que dedica bona part de les seues forces a lluitar contra dues amenaces socials creixents: la pobresa i l’exclusió social. En ella, i amb ella, col·laboren diferents sectors de la societat: empreses, particulars, institucions públiques, voluntariat… Avui anem a conèixer les accions, realitats i experiències a les quals s’enfronten dia a dia alguns dels companys de l’associació.\n“L’única forma de sortir del circuit de la pobresa és mitjançant el treball”, ens comenta Maite Manzaneque, una de les encarregades, al costat d’Elena Arteaga, del departament d’ocupació. A través d’aquesta secció s’ofereixen tot tipus d’ajudes i facilitats perquè les persones aturades puguen accedir al món laboral i així integrar-se en la societat: orientació i assessorament laboral, cursos de formació, mediació entre empreses i treballadors… Actualment estan desenvolupant el ‘pla de famílies en desocupació’, un programa que consisteix a atendre a famílies completes per crear sinergies entre tots els seus membres amb l’objectiu de la reinserció social.\nQualificacions acadèmiques, assessoria en la creació de currículum, formació a través de xerrades i cursos, motivació i dotació de característiques necessàries per enfrontar-se a un lloc de treball són alguns dels serveis que s’ofereixen al públic. A més, en el panell de treball es poden trobar ofertes de tot tipus de qualificació: des de torner fresador a un administratiu amb idiomes.\nEs tracta d’un departament que està explorant noves formes de treball i d’expansió social: “per ajudar a les persones que vénen necessitem que s’impliquen amb nosaltres de debò, és a dir, que tinguen un seguiment continuat i una motivació per a l’aprenentatge i el reciclatge”.\nLluita d’emergència diària\nRescatar del carrer a persones que, pel motiu que siga, s’han quedat sense diners i recursos i no tenen un sostre sota el qual dormir és l’objectiu de l’Alberg de transeünts i Unitat Mòbil. Aquest departament s’encarrega de facilitar els recursos bàsics a aquestes persones: sostre, alimentació, rentat de roba i condícia personal.\nEl seu responsable, Josele España, ens comenta que tan sol l’any passat, van atendre a 170 persones. 170 històries personals: de problemes de drogoaddicció, de desastres econòmics, de complicacions psicològiques, de famílies desnonades, de mala fortuna…\nEl perfil de persones que són ateses és molt divers. El més comú no és el de l’indigent acostumat a viure al carrer, sinó el de l’home de 50 anys de mitjana que ve d’altres ciutats en cerca d’ocupació i que es queda sense diners abans de trobar-la. També, encara que amb menor freqüència, gent jove, dones, famílies i gent d’edat elevada. “Amb aquest servei no els solucionem la vida, els solucionem el dia”, comenta Josele.\nQuan aquest senyor s’aixeque l’endemà continua tenint les seues necessitats, però li hem donat aquest dia o nit perquè ell puga continuar viatge a la recerca del treball”.\nA més de l’auxili material, és fonamental l’ajuda psicològica que els treballadors de Cruz Roja procuren a les persones. Cal tenir en compte que ningú vol estar en la situació en la qual es troben els afectats, per aquest motiu una de les necessitats que se’ls atén és la de la comunicació: parlar amb ells, escoltar-los i parar-los esment: “ací la gent entra i potser a les 12 de la nit ja està plorant. Et criden i comencen a parlar amb tu. I quan s’aixequen l’endemà et fan una abraçada. S’acomiaden com un gran amic. Aquest agraïment és el que a tu et queda”.\nUn altre dels departaments clau en la lluita contra la pobresa de la Creu Roja és el d’alimentació. En ell s’encarreguen d’oferir ajudes alimentàries i prestacions per pagar les necessitats bàsiques de les famílies. Parlem amb Maria José Mayor, ens explica que són 455 les famílies que són actualment ateses. I són moltes més les que no poden atendre per falta de recursos. I és que la Creu Roja té límits: els seus recursos depenen de les aportacions de les institucions públiques (que embolicades en la Gran Recessió han minvat els seus fons), d’empreses i particulars voluntaris. En 2015, entre setembre i octubre ja s’havia esgotat el pressupost de tot l’any, 70.000 €. En aquest sentit, la realitat els desborda. Econòmicament, però també afectivament: doncs com diu Maria José: “les famílies a les quals atenem són part de la nostra família. Les tenim en l’ànima”.\nles famílies a les quals atenem són part de la nostra família. Les tenim en l’ànima”\nUna de les crítiques que realitzen recau sobre incompatibilitat de la normativa de les prestacions amb els contractes temporals i precaris. Una persona que signa un contracte laboral perd el dret a les prestacions. Si es tracta d’un contracte, posem el cas, de quatre dies al mes, no li compensa. Per tant, tal com està establert és un sistema que perpètua la situació de dependència de les persones per les prestacions.\nLes lluites des de l’arrel\nArribats a aquest punt, no cap més que assenyalar que l’encomiable labor de la Creu Roja alcoiana està produint els efectes que es proposa: lluitar contra la pobresa i l’exclusió social. No obstant això, com afirmen els seus treballadors, la solució per a les persones solament vindrà a través una ocupació estable i de la redistribució de la riquesa. Dues condicions que, tal com assenyalen tants experts en la matèria, vénen acompanyades de dos problemes: les polítiques de retallades i austeritat que se segueixen aplicant al nostre país i el fet que els inversors troben més oportunitats de negoci en l’economia especulativa que en la productiva.


Alegria a Austràlia: aconsegueixen salvar un bosc prehistòric dels incendis\nUn dispositiu sense precedents ha permès salvar aquest tresor natural enmig d’un paisatge desolador arrasat per les flames\ndijous, 16 de gener 2020 - 18:28h\nEls terribles i històrics incendis que afecten Austràlia des de fa mesos ja han calcinat prop de 90.000 km², un territori semblant al de tot Irlanda, i segueixen avançant sense control. No obstant això, aquestes últimes hores hi ha hagut una de les poques alegries que es recorden des de fa temps a nivell mediambiental, i és que els bombers han aconseguit salvar de les flames un bosc prehistòric que és tot un tresor natural únic al país i a tot el món.\nEs tracta d’un bosc amb prop de 200 pins prehistòrics de Wollemi, una espècie vegetal única que també és coneguda com a ‘arbres prehistòrics’. Es troben al nord-est de Sydney, a les Muntanyes Blaves, i els pins compten amb fòssils de més de 200 milions d’anys d’història, més antics inclús que molts dinosaures. Es creien totalment extingits i perduts, però fa només 25 anys van ser redescoberts en aquest bosc Wollemi.\nA secret firefighting mission up Australia's Gospers Mountain has saved the world's only wild Wollemi Pines known as "dinosaur trees" #AustraliaFires #AustraliaBushfires pic.twitter.com/M3P87pXcgL\nAustralian firefighters have saved the world's only rare "dinosaur trees" Wollemi Pines in the Blue Mountains from bushfires https://t.co/Whth2krT5t pic.twitter.com/Nx6HOCcIPF\n— China Xinhua News (@XHNews) January 16, 2020\nLluita titànica per mantenir les flames lluny\nAmb aquest al valor natural, està clar que salvar el bosc era una prioritat nacional. D’aquesta manera, quan les flames van començar a apropar-se en aquesta zona es va organitzar un dispositiu sense precedents. Els bombers van muntar un sistema de reg per proporcionar humitat a l’aire i evitar que el foc cremés el bosc.\nEl mateix ministre de Medi Ambient de l’estat de Nova Gal·les del Sud, Matt Kean, va arribar a definir aquesta operació com una «missió de protecció mediambiental sense precedents». D’aquesta manera, aquest bosc s’ha mantingut intacte mentre al seu voltant hi ha quilòmetres i quilòmetres de cendres i destrucció per les flames.\nAquests pins ‘dinosaures’ estan molt protegits i s’intenta evitar al màxim les aglomeracions de visites, amb el perill que impliquen per a la preservació dels ecosistemes les visites il·legals que s’hi fan. Malgrat que Austràlia ha enviat alguns arbres a jardins botànics de tot el món per tal de preservar l’espècie, el cert és que no sobreviuen fora d’aquest lloc.\nTambé et pot interessar: El fum dels històrics incendis d'Austràlia ja han fet la volta al món


S16: Triangular amistós a Sant Boi | Club Rugby Tarragona\nS16: Triangular amistós a Sant Boi\nDissabte 15 de novembre esl jugadors de l’equip infantil descansaven de la lliga i viatjaren a Sant Boi per jugar un triangular amistós amb Sant Boi i Castelldefels RUC; tot i no ser partits oficials el nostre cronista de S16, David Garcia, ens n’ha fet cinc cèntims de com va anar la jornada:\n“Aquest cap de setmana no hi havia partit de lliga per als Voltors sub16, però, de cara a preparar l’important encontre davant L’Hospitalet de la propera jornada, han disputat un triangular amistós a Sant Boi amb l’equip local i també amb el club de rugby de Castelldefels. Començaven la ronda de mini partits la Santboiana i el Tarragona. Aquests han gaudit d’una certa superioritat durant els primers minuts, jugant al camp contrari amb bona pressió. Però els de blau no han trigat a demostrar que són a un altre nivell i tan bon punt han agafat el seu ritme han trencat el partit, arribant a fer sis marques sense rebre’n cap en contra.\nAl segon mini partit els tarragonins han deixat el seu lloc al camp a un Castelldefels que s’ha presentat ple de jugadors reserves. Aquest cop la superioritat dels locals ha estat encara més gran, permitint-se demostrar els recursos dels seus jugadors. Tampoc aquest cop han rebut cap marca en contra, havent-ne fet fins a nou.\nEl darrer partit ha vist a un Tarragona jugant amb un cert ofici, fent bé les coses que sap fer i un CRUC que tampoc aquest cop ha pogut aturar al seu rival, degut a la absència dels seus titulars, i que ha tornat a rebre nou marques sense fer cap punt. En resum, Sant Boi ha fet palesa la seva superioritat, Castelldefels ha donat minuts als seus jugadors no habituals i els nostres Voltors, tot i no haver pogut provar les coses planejades per la baixa de molts jugadors, si que ha vist millorar la tasca dels seus xutadors.”


Les empreses gironines es preparen també per al ‘Brexit’ | Ure Comas | girona | Economia | El Punt Avui\nLes empreses gironines es preparen també per al ‘Brexit’ Les empreses gironines es preparen també per al ‘Brexit’ Les empreses gironines es preparen també per al ‘Brexit’ Les empreses gironines es preparen també per al ‘Brexit’ + Les empreses gironines es preparen també per al ‘Brexit’ E-mail\nEls empresaris s’informen i conviuen amb la incertesa\nL’any passat, fins a 323 empreses gironines van exportar per un valor de 250,5 milions al Regne Unit, el seu cinquè soci comercial\nLes empreses gironines es preparen també per al ‘Brexit’ Arxiu.\nLes empreses gironines es preparen també per al ‘Brexit’ Les empreses gironines es preparen també per al ‘Brexit’ Les empreses gironines es preparen també per al ‘Brexit’ Les empreses gironines es preparen també per al ‘Brexit’ Les empreses gironines es preparen també per al ‘Brexit’ E-mail\nL’activitat es veu condicionada per la incertesa sobre què passarà\nEl sector de l’alimentació i les begudes és el que exporta més\n“Hi ha incertesa i la moneda ha baixat. No pots aturar l’activitat, però has d’estar informat per si arriba el dia D que no t’agafi desprevingut. Mentrestant, intentem potenciar clients d’altres països veïns del Regne Unit, ja que aquí hem detectat algunes frenades.” Així explica Eduard Ros, gerent adjunt de Ros Ducting, com afronta un possible Brexit aquesta empresa de Sant Jaume de Llierca, que fa uns sis anys que exporta al Regne Unit. Ros Ducting, que fabrica canonades metàl·liques per a sistemes d’extracció a diverses parts del món, és una de les 323 empreses gironines que actualment, segons dades d’Acció, exporta al Regne Unit. Un conjunt d’empreses que van exportar per un total de 250,5 milions d’euros l’any passat, una xifra un 1% superior al 2017.\nEl gros d’aquestes exportacions al Regne Unit (en més d’un 54,4%) respon a productes agroalimentaris i begudes, seguits per un 10,8% en paper i arts gràfiques, un 6,7% en maquinària i un 6,4% en química. En dades globals, el Regne Unit representa el cinquè soci comercial de Girona i de tot Catalunya.\n“Encara hi ha moltes incògnites sobre què passarà i, per tant, no es pot saber de quina manera afectaran els canvis a les empreses”, indica el president de la patronal gironina, Ernest Plana. Tot i això, la FOEG explica que ho té tot a punt per donar el màxim suport que calgui. “Valorem de manera positiva la pròrroga establerta fins al 31 d’octubre i estarem pendents del desenvolupament de les negociacions per vetllar per les nostres empreses i oferir tot l’assessorament necessari”, remarca Plana. “El que seria realment greu seria una sortida sense acord, però confiem que això no passi”, hi afegeix el president de la patronal.\nAquest darrer punt, el perjudici que suposaria una possible sortida sense acord, també l’apunta Alexandra Coll, gerent de l’empresa Cashkeeper, dedicada al disseny, la fabricació i la distribució de sistemes tancats de gestió de monedes en efectiu. Aquesta empresa, que fa anys que importa des del Regne Unit, s’estava plantejant començar-hi a exportar, però ha decidit abandonar aquesta opció fins que hi hagi més estabilitat. “Ara és un mercat insegur; per tant, no és prioritari”, explica Coll. No obstant, bona part dels proveïdors de Cashkeeper sí que són britànics. “Alguns són multinacionals que facturen des del Regne Unit i tenen clar que poden continuar fent-ho des d’altres punts”, hi afegeix Coll. En el seu cas, un dels factors que més els preocupa és el vinculat a les patents i les marques ja que, segons el tipus de Brexit, l’empresa es podria veure desprotegida pel que fa al nom i la marca. La sensació és d’inseguretat. “No sabem quin serà l’escenari, però intentem seguir el fil”, diu Coll i, així, estan alerta per si, en un moment determinat, han de registrar el nom de la marca, poder-ho fer immediatament. En el cas de les importacions des del Regne Unit a la demarcació de Girona, es van situar en un total 67 milions el 2017, una xifra que s’ha mantingut durant dues dècades gairebé estable. Pel que fa a les relacions amb el personal britànic que puguin tenir les empreses gironines ja sigui a Catalunya com al Regne Unit, també tindrà a veure amb possibles acords bilaterals o de si disposen de residència permanent, entre d’altres.\nEl Regne Unit és un mercat rellevant per a les empreses agroalimentàries gironines, que exporten el 54,4% del total gironí. De fet, és un país netament importador d’aliments atès que les seves produccions no són suficients per alimentar la seva població i importa més del 50% dels aliments que consumeix. Els productes carnis –sobretot el porcí– lideren les exportacions, seguides de les begudes i les fruites i verdures.\n“En la denominació d’origen Empordà no hi haurà una gran afectació, perquè només un 1% de les exportacions van a aquest país”, explica el president de la DO, Xavier Albertí, que es mostra tranquil perquè “hi ha un fet inexorable: que és que no tenen vi ni en tindran”. I hi afegeix que, globalment, el món del vi no serà dels més afectats per un possible Brexit ni per possibles mesures proteccionistes.\ngironines van exportar, durant el 2018, al Regne Unit, per un valor de 250,5 milions d’euros.\ncomercial de la demarcació de Girona és el Regne Unit.\nde les exportacions\ngironines a la Gran Bretanya provenen del sector de l’alimentació i les begudes.\nUna ‘finestreta”’ per assessorar els empresaris\nLa jornada d’informació a Girona sobre el ‘Brexit’ EPA.\nLa responsable d’oficines tècniques d’internacionalització a Acció, Clàudia Danesi, explica que des d’aquesta oficina del govern es fa un seguiment acurat de la situació al Regne Unit i coincideix que el “pitjor” escenari seria un Brexit dur, en què les relacions comercials amb el Regne Unit passarien a ser regulades per aranzels. De totes maneres, Danesi creu que aquesta possibilitat és poc probable i que estan més orientats a arribar a acords de lliure comerç. “Recomanem a les empreses que tenen una forta relació amb el Regne Unit, ja sigui perquè importen o exporten, que s’informin sobre què significa en l’aspecte duaner en els diferents escenaris i també en fiscalitat i legalment.”\nAixí, el Departament d’Empresa i Coneixement ha creat la Finestreta Brexit, un servei que té com a objectiu assessorar el teixit empresarial català perquè prepari plans de contingència. Així, inclou un servei d’assessorament personalitzat, suport en destí des de l’oficina d’Acció a Londres i una eina d’autodiagnosi en línia sobre el grau d’exposició al Brexit que determina el risc de cada empresa, entre d’altres. A més, també es fan jornades tècniques informatives, com ara la realitzada, fa unes setmanes, a Girona i en què van participar una trentena d’empreses gironines interessades a saber com els pot afectar el Brexit.\nEl desenllaç del Brexit té una data a l’horitzó: 31 d’octubre del 2019. Fins arribar-hi, s’haurien d’anar definint les condicions de sortida. Els escenaris de futura relació de la Unió Europa i el Regne Unit són molts, segueixen oberts i van des de l’opció menys dràstica, com ara l’escenari d’un espai econòmic europeu fins al que es coneix com a hard Brexit, és a dir, una sortida sense acord.\nEl Punt Avui. Girona 19-05-2019, Pàgina 22


"El debat és un mitjà per arribar a un fi: ser un ciutadà amb capacitat d'autocrítica" - Universitat Autònoma de Barcelona - UAB Barcelona\n"El debat és un mitjà per arribar a un fi: ser un ciutadà amb capacitat d'autocrítica"\nL'Anna Vilà, en Gorka Samaniego i la Neus Galobardes, representants de la UAB a la fase final de la Lliga de Debat Universitària 2019, es van proclamar el passat 11 d'abril guanyadors d'aquest concurs interuniversitari organitzat per la Xarxa Vives d'Universitats. El tema sobre el que van debatre tots els participants va girar al voltant de la legalització de la maternitat subrogada.\nHan guanyat en nom de la UAB en l'edició del 2019 de la Lliga de Debat de la Xarxa Vives, en la qual han participat al voltant de 1.400 estudiants de 16 universitats de Catalunya, les Illes Balears i València. Són Gorka Samaniego, estudiant del grau de Ciències Polítiques+Dret, Neus Galobardes, estudiant de Dret, i l’Anna Vilà, estudiant de Dret+Droit.\n1) Quines qualitats ha de tenir un bon orador?\nAnna: Capacitat per empatitzar amb el públic perquè un orador parla de cara al públic, per tant, ha de saber connectar amb ell i no només des d’un punt de vista emocional sinó també argumentatiu, perquè el missatge ha de tenir una coherència de cara al receptor.\nGorka: Jo crec que també és important empatitzar amb l’altre equip. Quan tu fas un debat has de ser conscient que el que tu estàs defensant potser no és el que penses de veritat, però és el que pensen altres persones a la vida real. Totes les posicions són defensables i totes són respectables. Per tant, no has de ridiculitzar cap posició i has d’entendre els motius de fons que hi ha per a que aquestes persones la defensin. Si això no ho fas, ets un mal orador i un mal debatent.\nNeus: Has de fer un esforç per deixar d’una banda el que tu penses i fer-te teva la posició que has de defensar, creure’t tot el que estàs dient per poder convèncer tant al jurat com a l’equip contrari. Com a orador tens més confiança quan t’has pensat els arguments i te’ls pots arribar a creure.\n2) En aquest sentit, com creieu que la Lliga de Debat afavoreix aquestes competències?\nN: La Lliga de Debat ens ha proporcionat moltes eines per poder conèixer arguments d’ambdues bandes i per poder conformar la nostra opinió. El jurat estava format tant per persones que estaven a favor de la maternitat subrogada com en contra. I això a nosaltres ens ha ajudat a entendre els diferents punts de vista.\n3) Hi ha temes que són més fàcils de defensar que uns altres?\nG: Jo crec que són més difícils de defensar els temes que estan socialment més acceptats perquè costa posar-se en contra. En el cas de la gestació subrogada no, perquè hi ha una discussió molt oberta i no hi ha un posicionament clar. També és molt més fàcil defensar una postura en la que no hi creus: si tu defenses una posició que no és la teva, t’esforces per entendre-la bé, en canvi, quan et toca defensar la teva posició et confies.\nA: A més, en aquesta lliga de debat, com que el tema és sempre el mateix, tant a la Xarxa Vives com a la interna (la fase local), et permet anar fins al fons de la qüestió perquè estàs fent constantment recerca d’ambdues posicions. A la interna nosaltres teníem una línia, però ara buscant materials nous hem trobat nous arguments, tant d’una posició com de l’altre. Per tant, independentment de quina fos la nostra opinió pròpia, hem arribat a canviar-la fins el punt que no sabem què pensem sobre el tema.\nN: Quan et proposen el tema, si tu tens una idea molt clara, pots arribar a pensar que no saps com defensar la posició contrària. Però, com més investigues, més et van caient les teves idees i t’adones que ambdues posicions estan equiparades.\n4) Com us prepareu pel debat?\nA: Hi ha una recerca prèvia, posem en comú idees, comencem a construir arguments, busquem evidències per exemplificar aquestes idees, també pensem què ens poden arribar a dir per preveure l’altra línia i també veiem com podem impactar al públic a través d’exemples, històries, cites, etc.\nG: És exactament el que diu l’Anna: tenir la capacitat d’impactar al públic, que recordin el que s’ha dit, intentar compactar els arguments de tot l’equip, és a dir, tenir un mateix discurs i, sobretot, pensar què et poden dir per poder formular les refutacions.\n5) Com vau afrontar les valoracions que us van fer els jurats?\nA: Bé, valorant les crítiques positives i les negatives. Tothom té opinions diverses i hi ha perfils molt diferents de jurat, però ho hem intentat integrar tot, sobretot les qüestions formals, que es tenen molt en compte en aquest tipus de debat.\nG: Des del punt de vista constructiu, entendre què demanen i quines expectatives tenen quan van a un debat per poder satisfer-les, fer-ho de la millor manera possible.\nN: A la línia a favor ens van dir que no havíem empatitzat gens i vam intentar rectificar-ho. Quan ens feien una crítica, miràvem què no havíem pogut transmetre i per què, per millorar-ho.\n6) Amb quins contrincants diríeu que el debat a la fase local va estar més renyit?\nA: Amb l’Edu, la Júlia i en Marc.\nN: Sí, el primer i l’últim debat.\nG: Les semifinals també van ser complicades.\n7) Anna i Gorka no és la primera vegada que participeu. Concretament, en quines edicions heu participat? Quina evolució hi ha des de la primera vegada que us presenteu a la fase local fins a aquesta edició que guanyeu?\nA: Vaig participar fa dos anys a la interna amb l’Edward Bernal i vam guanyar.\nG: Aquesta és la tercera vegada que participo a la interna i dos cops que vaig a la Vives, però aquesta és la primera vegada que guanyo. Em feia il·lusió guanyar aquesta edició perquè segurament és l’últim any que participi a la lliga interna; continuaré en el món del debat però ja en altres projectes i àmbits.\nA: La meva és una evolució ascendent perquè a la fase local del 2017 a la UAB va ser el primer debat que vaig fer en la meva vida. Jo no estava al grup de debat, no havia fet res semblant abans i a la interna vaig descobrir què era el debat i com es construïa. Entre aquestes dues edicions m’he anat formant en diferents nivells i ara entenc una mica més com funciona aquest joc de dialèctica. L’any que ve marxo a estudiar a França, per tant, era la meva última oportunitat, tancar el cicle de debat on vaig començar, i m’ha fet molta il·lusió guanyar-la, i també fer-ho no només amb el Gorka, que és amb qui vaig començar, sinó amb la Neus, que és amiga meva de classe.\n9) Pel que fa a la fase final, heu rebut suport per part de professors?\nN: Sí, vam parlar amb la investigadora del Grup Antígona i doctorada en Dret per la UAB, Noelia Igareda, que està molt a favor de la gestació subrogada i va fer l'speech d'inauguració de la fase local de la Lliga de Debat Universitària. Al principi jo estava radicalment en contra i parlar amb ella m’ha ajudat moltíssim a veure els arguments a favor. També hem parlat amb una professora que ens havia impartit història per fer més la part del feminisme.\n10) Com us heu preparat aquesta última fase?\nN: Hem intentat millorar els nostres punts dèbils.\nA: La fase local és una bona formació per a la final perquè veus realment on falles.\nN: Sí, però tot i així, jo ara mirant els debats que hem fet a la interna penso: com podíem dir això sense que ens tiressin per terra?\nG: Una part bona que té la lliga de la Xarxa Vives és que pots veure tots els debats per Youtube. D’aquesta manera, durant el desenvolupament de la lliga has d’anar adaptant els teus arguments perquè és com un torneig en viu, que evoluciona; a mida que vas veient els vídeos i els debats de les persones amb qui debatràs al dia següent, t’has d’adaptar i preparar. Per tant, no ho tenim tot preparat, sinó que és una evolució constant. Això fa que la Vives sigui especial perquè el ritme del torneig és completament diferent a qualsevol altre: no tens aquesta sensació d’estar constantment preparat, i això a mi em va agradar molt quan vaig anar.\nA: T’has de reservar una mica de sorpresa pel final també, si hi arribes.\n11) Què li diríeu a les persones que estiguin pensant apuntar-se a la segona edició i que mai no hagin estat en el món del debat?\nN: Era el meu primer cop i he aprés moltíssim. Al primer debat jo estava molt nerviosa, tremolant, i un cop ho vaig acabar, em vaig adonar que no era per tant, que havia estat capaç de sortir a parlar en públic. Penso que la lliga de debat serveix per al món laboral, per a qualsevol professió on hagis de parlar en públic, i ja que és una eina que et dóna la universitat, s’ha d’aprofitar.\nA: Els hi diria que s’apuntin. Primer, per aprendre a parlar en públic i perdre la por. Segon, no només per qüestionar la teva pròpia opinió, sinó per formar-te’n una. També per aprendre a escoltar, a rebatre, a recollir allò que és important, a sintetitzar i per conèixer un cercle de gent molt interessant. Això també és una part del debat, que et permet conèixer a molta gent i fer vida universitària, perquè la universitat no només és una classe i anar a estudiar a la biblioteca, sinó que també son totes aquestes activitats. Per tant, s’ha d’aprofitar aquest ventall d’activitats extraescolars que et proporciona l’Autònoma i d’altres universitats i que et permeten anar més enllà amb la teva experiència universitària.\nG: Bàsicament és el que han dit les meves companyes. Jo per exemple, ara que sóc formador en un grup de debat, el primer dia sempre dic que el debat ha de servir per intentar trobar les raons de tot i no pensar que per cridar més que un altre tens la raó. S’ha de veure el debat com un mitjà per arribar a un fi, que és el de ser un ciutadà amb capacitat autocrítica i d’explicar molt bé i d’entendre el per què hi ha determinades persones que defensen determinades posicions. És important ser un ciutadà crític, i això s’aconsegueix practicant, assumint que pots perdre un debat i que hi ha jutges que han de valorar.


Pastís d’agar-agar i maduixes | ets el que menges\nLes maduixes prenen protagonisme a la primavera i no hi ha res millor que un pastís de fruites de temporada nutritiu, sense sucres afegits, i refrescant. Gràcies a les "algues" agar-agar aconseguim la textura desitjada, un dolç totalment vegà (sense farines, lactis ni ou) i amb tot el sabor.\n22 de març 2017 | Actualitzat el 24 de desembre 2020 per Mireia Galtés\nL’“alga” agar-agar no és exactament una alga, sinó que és la fibra d’un conjunt d’unes set algues, per això, en cuinar-la es queda aquesta textura de gelatina, que ajuda a saciar i a calmar l’estómac.\nAjuda a saciar i a combatre l’ansietat\nMolt adequat per saciar gràcies a la combinació amb aigua, ja que forma aquesta substància en forma de gel. Concretament, s’infla i redueix la velocitat del buidament gàstric i produeix un efecte saciant i apaivaga l’ansietat. D’aquesta manera, es té la sensació d’estar ple i s’evita picar entre hores altres aliments menys desitjats.\nGràcies a la fibra soluble que el caracteritza, en cas de restrenyiment, ajuda als moviments de l’estómac i a un buidament correcte. A més, gràcies a la fibra insoluble, produeix un suau efecte laxant que augmenta el trànsit intestinal (efecte a l’intestí prim).\nÉs un tipus d’aliment que no se sol trobar als supermercats més habituals, però sí en herbolaris o cases de dietètica. El venen en forma de flocs o de tires i dura per a deu pastissos com a mínim. A més, permet fer flams vegans i altres postres amb textura gelatinosa.\nCombinar amb maduixes\nLes maduixes són les reines de la primavera i tenen cura tot l’organisme. Gràcies a la seva gran capacitat antioxidant, eviten el dipòsit de colesterol a les parets de les artèries i mantenen l’organisme en bon estat. A més, són molt riques en fibra, que facilita el trànsit intestinal, i són molt diürètiques, és a dir, augmenten la producció d’orina, a més de facilitar l’eliminació de tòxics a través de l’orina.\nÉs altament recomanable que les maduixes siguin ecològiques, ja que són de les fruites que més residus químics tendeixen a acumular.\nBerenar o postres nutritives\nEn combinar les fruites amb les “algues” agar-agar i la base de fruita seca i dàtils, aconseguim un berenar o unes postres amb una densitat nutricional molt alta. L’agar-agar ens aporta la fibra necessària; les maduixes, la frescor i antioxidants que l’organisme necessita; els dàtils, dolçor sense necessitat d’utilitzar sucre afegit; i les avellanes, els greixos saludables i proteïnes que ens mantindran tips durant més temps. D’aquesta manera, aquest pastís s’allunya dels que produeixen un pic de glucosa en sang i desequilibren el nostre estimat organisme.\nIngredients (Per a 8-10 racions)\n1 got de beguda de coco (o una altra beguda vegetal al gust)\n8 nous del Brasil\n6 – 8 dàtils (segons dolçor i consistència desitjada)\nAgar-agar a tires o en flocs\nDeixeu els dàtils en remull amb aigua.\nAboqueu en una cassola 2 tasses d’aigua, 1 mica de sal i escalfeu. Abans que bulli, afegiu-hi 4 c.s. de flocs d’agar-agar o unes 10 tires llargues. Tapeu i deixeu que es coguin durant 12 minuts.\nParal·lelament, en un robot de cuina, tritureu les avellanes i les nous del Brasil (es podrien fer amb ametlles, nous o anacards), sense que quedi farina. Incorporeu els dàtils i tritureu fins que quedi una pasta enganxosa.\nCol·loqueu aquesta barreja en un recipient com a base del pastís. Es pot fer amb paper de forn per evitar que s’enganxi la barreja i afegir-hi oli de coco.\nUn cop passats els 12 minuts, afegiu 1 got de beguda de coco (o una altra beguda vegetal al gust) i deixeu que es barregi tot bé. Aboqueu la barreja d’agar-agar al robot de cuina i afegiu-hi 8 maduixes i el plàtan.\nTritureu i escampeu la barreja pel recipient, incorporant més maduixes per sobre i una altra decoració al gust. Imaginació al poder!\nDeixeu refredar uns 15-20 minuts i guardeu a la nevera. Serviu fred passada 1 h.


Balanç positiu del CH Cadí al final de la temporada — RàdioSeu 107.2 FM: notícies de La Seu d'Urgell, l'Alt Urgell i el Pirineu\nSou a: Inici / Notícies / Balanç positiu del CH Cadí al final de la temporada\nEl president del CH Cadí, Joan Garreta, es mostra satisfet de l'evolució positiva que està vivint la secció de patinatge. Enguany diverses patinadores de l'entitat han obtingut resultats destacats en les seves categories.\nAixí, per exemple, al campionat territorial de Lleida del mes passat es va aconseguir un nou tercer lloc de Núria Marquet, una cinquena posició de Jael Marcos i Noa Guillermo i un sisè lloc de Natàlia Moreno al Nivell E, a més a més d'un quart lloc de Paula Moliner en el Nivell C. En una entrevista a RàdioSeu, Garreta ha valorat positivament la incorporació de Xavi Orrit, entrenador de la Federació Espanyola i excampió del Món, així com la feina feta per tot el cos tècnic.\nPel que fa a l'hoquei patins, els sèniors han quedat a la meitat del seu grup, format per equips de Lleida i Tarragona. Els alevins han entrat al grup dels 20 millors equips de Catalunya. Els dos equips benjamins han obtingut un segon i un quart lloc de la categoria territorial. Garreta considera que la secció té un bon futur.\nActualment el CH Cadí mou uns 160 esportistes, entre l'hoquei i el patinatge. Amb la temporada a punt de finalitzar, ja s'està preparant les estades d'estiu, per a les quals el primer torn ja està pràcticament ple.\nD'altra banda, el club s'ha mostrat molt satisfet pel funcionament del Pavelló Poliesportiu. L'entitat considera que la reforma ha deixat unes instal.lacions perfectes per a entrenaments i partits, un cop superades les molèsties que les obres van comportar a la primera volta de la temporada.


Imatge del cotxe que ha envestit part de les creus grogues a la plaça Major de Vic.\nActualitzada 22/07/2018 a les 16:59\nUn cotxe ha entrat a la plaça Major de Vic i ha envestit part de les creus grogues que aquest dissabte s'hi van plantar en una acció de protesta pels polítics empresonats i exiliats. Els fets han passat aquest diumenge al migdia. El vehicle ha entrat a la plaça, ha passat per damunt de les creus alineades en un dels laterals i després ha marxat per un dels carrers, entre les protestes i la indignació d'algunes persones, que l'han increpat pels fets.\nLa plantada la va organitzar un grup amb el lema «Som República». En total es van col·locar 2.500 creus alienades, cobrint tota la plaça. La iniciativa, destinada a recaptar fons per a la caixa de solidaritat dels presos, preveia retirar les creus aquest diumenge a la tarda.\nLa Guàrdia Urbana de Vic cita a declarar el presumpte autor de l'atac en cotxe a la Plaça Major\nL‘alcaldessa de Vic qualifica d’«aïllat i espontani» l'incident del vehicle a la plaça i el desvincula de cap moviment polític\nComenta el contingut : Un cotxe envesteix part de les creus grogues plantades a la plaça Major de Vic pels presos i els exiliats


Seminari d'actualització. Els Consells Comarcals al dia. Gestió de subvencions | ACM\nSeminari d'actualització. Els Consells Comarcals al dia. Gestió de subvencions\nSr. David Saldoni de Tena, president de l’ACM\n9.30-11.00 h. La gestió de subvencions pels ens locals en la Llei 38/2003, de 17 de novembre, General de Subvencions\nSra. Maribel Balbàs Garrido, directora de Serveis de Cooperació Local, Diputació de Barcelona\n11.30-13.00 h. La gestió de fons i projectes europeus\nSr. Jordi Castells Masanés, subdirector general de Cooperació Local, Direcció General d’Administració Local, Departament de Governació, Administracions Públiques i Habitatge\n13.00-14.30 h. La justificació econòmica de les subvencions\nSra. Silvia Marchena Morales, subdirectora general de Polítiques d’Ocupació Actives, Generalitat de Catalunya


L'Escolania a Itàlia\nL'Escolania ha estat tres dies a Itàlia. Ara us explicarem una mica el que hem fet.\nDissabte 13 ens vam llevar i ben d'hora vam anar cap a l'aeroport del Prat. Vam fer tots els tràmits de sempre i cap a les onze ens enlairàvem cap a Milà. El vol va durar aproximadament una hora.\nUn cop a Milà, vam agafar un autocar fins l'hotel, vam dinar i vam anar directes al Duomo a fer la prova de so.\nAllà també vam haver de passar uns tràmits abans d'entrar. La catedral és molt gran! Abans del concert vam sortir a fer un volt, vam prendre un refresc i ens vam fer una foto de grup. Just en el moment que tornàvem per canviar-nos es va posar a ploure.\nEl concert va anar molt bé. A la meitat del concert el cor Francesc Valls va cantar el Cant de la Sibil·la. Tot el concert el va gravar la Xarxa de Comunicació Local, que va emetre'l en directe a Catalunya; potser algú de vosaltres el va veure. Els que el van veure diuen que va quedar molt bé.\nDesprés del concert vam anar a sopar a una pizzeria molt bona i cap a l'hotel a dormir.\nL'endemà, diumenge 14, vam deixar l'hotel de Milà i vam fer camí cap a Florència amb autocar. El viatge va durar unes 4 hores pel trànsit i la pluja. Quan vam arribar plovia bastant i els acompanyants ens van portar uns impermeables de colors, vam estrenar un nou uniforme de l’Escolania!\nEntre rialles vam anar a la Galeria dels Uffizi, que segons el New York Times és el museu més important del món. Als de primària ens va guiar el Pepe, un andalús molt simpàtic. Ens va ensenyar la galeria d’art de tot el museu i alguna escultura. Vam poder veure obres molt importants i famoses com el Naixement de Venus de Botticelli.\nAcabada la visita el mateix Pepe ens va acompanyar fins al restaurant on vam dinar. El dinar consistia en: un entrant que era una porció de pizza, raviolis a la fiorentina, vedella estofada amb patates i macedònia amb gelat de vainilla. Després de dinar ens van explicar que l’amo del restaurant era un gran amant de Barcelona i ens va demanar si li podíem cantar una cançó i li vam cantar el “Piu non si trovano” que és un nocturn de Mozart. Va estar molt agraït.\nHavent dinat vam caminar fins l’hotel. Un cop instal·lats vam tornar a anar cap a la zona del restaurant. Allà a prop hi havia el Duomo i vam anar a missa (en italià).\nUn cop acabada vam anar a comprar alguns souvenirs, tothom va comprar coses ben variades, des de tasses a samarretes de la Juventus. Fetes les compres per a la família, vam anar a sopar a l’hotel. Després de sopar vam fer reunions per cursos i vam anar a dormir esperant que l’endemà fos un altre gran dia com el que acabàvem de viure.\nDilluns 15 ens vam llevar i, després d'esmorzar a l'hotel, vam carregar l'autocar i vam anar cap a Pisa. En arribar ja ens estava esperant la que seria la nostra guia, que ens va portar caminant fins a la plaça dels Miracles, que és on hi ha la Catedral, el Baptisteri, el cementiri i la famosa Torre de Pisa. Allà ens van fer una explicació de la torre, però no hi vam pujar. Després vam visitar la Catedral, que també estava torta, i per últim el Baptisteri. Allà hi va haver una petita actuació d'una noia que cantava notes musicals i hi havia molta ressonància, l'efecte era molt bonic.\nAcabades les visites, vam tenir temps per comprar records per les famílies i per fer-nos la típica foto aguantant la Torre de Pisa.\nDesprés de dinar en un restaurant allà mateix i d'una estona lliure per fer més fotos i jugar, vam tornar cap a Florència en direcció a l'aeroport. Abans d'arribar-hi, però, vam fer parada en un hotel per fer un berenar-sopar. Després ja vam esperar que sortís l'avió i en arribar a Barcelona vam anar tots cap a Montserrat, cansats però contents pel viatge.\nAbans d'acabar, nosaltres ja ens acomiadem perquè aquesta és la darrera crònica del curs. Esperem que us hagi agradat tot el que hem anat escrivint i que hagueu estat ben informats. Ara queden pocs dies de classe i per Sant Joan marxem a casa i comencen... les vacances!!\nGràcies per seguir-nos durant tot el curs. Que tingueu unes bones vacances i fins aviat!\nLa classe de 6è de l'Escolania\nLaura Domènech ha dit…\nMoltes gràcies a aquest equip de redacció de luxe, heu fet molt bona feina, enhorabona! Que passeu unes bones vacances!\nHola nanos !!! Primer de tot el meu agraïment per les vostres cròniques i les fotos.\nFa anys que comparteixo aquest espai, i tinc de dir-vos que es un raconet en que es pot palpar la proximitat dels escolans.Aquest any heu tingut bastanta feina ,per els allunyats i variats llocs que heu visitat.\nBonics i llunyans indrets,les vivències diríem un xic diferents, que aquest any heu tingut oportunitat de conèixer....tot això fet crònica als 100 peus, es un regal.GRACIES !!!!!\nBe.... això s'acaba ...demà dissabte,encara tindrem oportunitat de tornar a gaudir d'un magnific concert de l'escolania ,a la Basílica de Montserrat. Que el V Festival d'orgue de Montserrat,s'inicii amb vosaltres també es d'agrair..... sou els de casa i ....serà un magnific adéu ,per iniciar tots TOTS les\nBe,fins a la propera !! i amb els de 6ºper la bona feina...UNA ABRAÇADA: !!!\nSí, ha estat un molt bon equip de redacció del 100peus! Gràcies per tots els articles que heu fet durant aquest curs que s'acaba!\nwow... great posting... keep blogging your blog is amazing, i'm blogger too. Autoreviewprice.com is my blog.\nConcert a Tarragona


Musical no apte per a ments tancades ni morals estrictes que gira al voltant de cinc personatges, tot ells homosexuals, que utilitzen Grindr, l’aplicació gai per lligar més popular del moment. Busco-Novio creurà haver trobat l’amor vertader quan coneix Empotrador, que només busca el simple plaer. Plaer que Culo_Tragón pot donar-li. A aquest triangle 'amorós' s’hi sumen GYMxGYM, un noi sa i esportista, però amb poques llums; i Discreto, que darrere d’una façana dura i insensible, sent que la seva vida penja d’un fil. Tots ells tenen un nexe en comú: Miss Grinder, l’app mòbil personificada, que els guiarà com a mestra de cerimònies, a vegades fent de jutgessa, de mare o d’espia. Dirigit per Davo Marín i amb la participació d’Àlex Marteen en la composició musical, la obra aproparà al públic al pop ballable i al dance de discoteca, però també a molts altres gèneres com el reggaeton, balades dignes de Broadway, cabaret, cants gregorians o al flamenc.